Consualia

Consualia erant feriae Romanae in honorem dei Consi bis in anno celebratae, et 21 Augusti (a.d. XII Kal. Sept.) et 15 DecembrisFasti Antiates Maiores, Fasti Praenestini, Fasti Amiterni etc. (a.d. XVIII Kal. Ian.). Romulum ipsum hos ludos primum instituisse plerique auctores memoriae tradiderunt, praeter unum Dionysium HalicarnassensemI,33,2 et II,31,2., qui originem illarum feriarum retro usque ad regem Arcadem Evandrum refert. Certe secundum historicos Latinos Consualibus ludis virgines Sabinae raptae sunt, quae primae feminae Romanorum fuereTitus Livius I,9 etc. Cf Pierre Lambrechts, "Consus et l'enlèvement des Sabines", L'Antiquité Classique, 1946ː 61-82.

Ludi in Circo Maximo equestribus cursibus celebrabantur. Ara dei intra Circum sita ludorum tempore detegebatur, reliquo anno sub terra latebatPlutarchus, Vita Romuli XIV.. Praeterea iumenta (equi, asini, muli) feriati illo die erant atque eorum capita coronis ornabanturDion. Hal. I,33,2
Fontes
Cicero, libro secundo de Republica, capitulo septimo (12). 
Dionysius Halicarnassensis, libro primo Antiquitatum Romanarum, 33,2 necnon libro secundo, 31,2.
Plutarchus, Quaestiones Romanae 48.
 Varro libro sexto de Lingua Latina capitulo 20.

 Notae 

 Plura legere si cupis 
 Anne Bajard,	"Les Neptunalia et les Consualia dans l’églogue 23 d’Ausone", Revue des Études Anciennes,  2009ː 411-428
Slobodan Dušanić, Žarko Petković. "The flamen Quirinalis at the Consualia and the horseman of the Lacus Curtius", Aevum, 2002ː 63-75
Diane Favro, "The City Is a Living Thing: The Performative Role of an Urban Site in Ancient Rome, the Vallis Murcia", Studies in the History of Art, Vol. 56, Symposium Papers XXXIV: The Art of Ancient Spectacle, 1999ː 204-219
Stefano Tramonti, "L'antica festività dei Consualia e il ruolo degli animali da trasporto nella fase più antica della storia di Roma", Pallas, 1996ː 101-107

 Nexus externi 
Consualia apud Paulys Real-Enzyklopädie der classischen Altertumswissenschaft et apud Dictionnaire des antiquités grecques et romaines de Daremberg et Saglio

Categoria:Feriae Romanae